b'\n_START_ARTICLE_\nVonHvaDo\n_START_PARAGRAPH_\nVon Hva Do (\xe5\x9c\x93\xe5\x92\x8c\xe9\x81\x93, Won Hwa Do) \xe2\x80\x93 santykinai naujas tradicinis ryt\xc5\xb3 kovos menas, kur\xc4\xaf 1972 m. Piet\xc5\xb3 Kor\xc4\x97joje \xc4\xafk\xc5\xabr\xc4\x97 meistras Bong-Ki Han. Pavadinimas i\xc5\xa1 Kor\xc4\x97jie\xc4\x8di\xc5\xb3 kalbos ver\xc4\x8diamas kaip \xe2\x80\x9eapskritas harmonijos kelias\xe2\x80\x9c._NEWLINE_\xc5\xa0io meno i\xc5\xa1skirtinis bruo\xc5\xbeas apskritimais pagr\xc4\xafsti jud\xc4\x97siai, kurie naudojami prakti\xc5\xa1kai visuose Von Hva Do koviniuose ir sveikatingumo technikose (mank\xc5\xa1ta, sm\xc5\xabgiai, spyriai kojomis bei metimai). Tai leid\xc5\xbeia racionaliai panaudoti energij\xc4\x85, padeda i\xc5\xa1vengti traum\xc5\xb3, o mergin\xc5\xb3 rankose \xc5\xa1is menas tampa gracingu ir grak\xc5\xa1\xc4\x8diu._NEWLINE_Vonhvado da\xc5\xbenai lyginamas su Hapkido bei Taekkyeon kovos menais, kurie taip pat yra kor\xc4\x97jieti\xc5\xa1ki kovos stiliai. Nepaisant to, kad \xc5\xa1ie stiliai yra pana\xc5\xa1\xc5\xabs tam tikrais aspektais, pagrindinis Vonhwado judesys (hadang hved\xc5\xbeong gong bang, \xed\x95\x98\xeb\x8b\xa8/\xec\x83\x81\xeb\x8b\xa8 \xed\x9a\x8c\xec\xa0\x84\xea\xb3\xb5\xeb\xb0\xa9) yra labai unikalus ir n\xc4\x97ra sutinkamas kituose stiliuose.\n_START_SECTION_\nIstorija\n_START_PARAGRAPH_\nMeno \xc4\xafk\xc5\xabrimo data laikomi 1972 metai, kai jaunas kor\xc4\x97jietis Bong-Ki Han, medituodamas gavo aprei\xc5\xa1kim\xc4\x85 apie apskritim\xc5\xb3 panaudojim\xc4\x85 kovos mene. Tuo metu jis jau tur\xc4\x97jo juodus Karat\xc4\x97 (4 dan) bei Dziudo (3 dan) dir\xc5\xbeus. Taip pat nuo vaikyst\xc4\x97s u\xc5\xbesiimin\xc4\x97jo gimnastika bei praktikavo Ssireum (kor\xc4\x97jieti\xc5\xa1kas imtynes). Apskritimais gr\xc4\xafsti judesiai apvert\xc4\x97 jo suvokim\xc4\x85 apie kovines technikas, tad jis prad\xc4\x97jo \xc4\xaf juos gilintis._NEWLINE_Jis prad\xc4\x97jo lankytis skirtinguose dojang (kovos men\xc5\xb3 sal\xc4\x97 kor\xc4\x97jieti\xc5\xa1kai) kur band\xc4\x97 pa\xc5\xbeinti kitus stilius bei dalinosi savo suvokimais. Taip 1974 Bong-Ki Han susipa\xc5\xbeino su Ik-Hun Cho, kuris tuo metu jau buvo vieno i\xc5\xa1 tradicini\xc5\xb3 kor\xc4\x97jieti\xc5\xa1k\xc5\xb3 stili\xc5\xb3 grandmeistru, ne\xc5\xbei\xc5\xabrint \xc4\xaf savo am\xc5\xbei\xc5\xb3 Cho jau buvo \xc5\xbeinomas ir gerbiamas meistras. Pamat\xc4\x99s kad Han gali atremti visus jo veiksmus, naudojant ka\xc5\xbekokias iki \xc5\xa1iol nematytas technikas, jis netrukus tapo jo mokiniu bei pad\xc4\x97jo i\xc5\xa1vystyti Von Hva Do. Po \xc4\xafk\xc5\xabr\xc4\x97jo mirties, Ik-Hun Cho tapo auk\xc5\xa1\xc4\x8diausio lygio Von Hva Do grandmeistru._NEWLINE_I\xc5\xa1 prad\xc5\xbei\xc5\xb3 Han ir Cho \xc5\xa1\xc4\xaf stili\xc5\xb3 vadino Hwa Sul (harmoningos technikos) ir tik 1976 buvo suteiktas WonHwaDo pavadinimas._NEWLINE_Vir\xc5\xa1 10 met\xc5\xb3 Vonhvado buvo vystomas ir praktikuojamas tik Piet\xc5\xb3 Kor\xc4\x97joje salyginai nedideliame pasek\xc4\x97j\xc5\xb3 rate. 1988 metais, kai pagrindiniai kovos meno principai ir technikos buvo i\xc5\xa1dirbti, jis buvo pristatytas vie\xc5\xa1ai ir prad\xc4\x97tas aktyviai populiarinti._NEWLINE_Pirmasis \xc5\xa1io meno meistras \xc4\xaf Europ\xc4\x85 atvyko 1990-aisiais (\xc4\xaf Austrij\xc4\x85). Lietuvoje Von Hva Do praktikuojamas nuo 2003-\xc5\xb3j\xc5\xb3._NEWLINE_1998 metais buvo surengtas pirmasis pasaulinis Von Hva Do festivalis Piet\xc5\xb3 Kor\xc4\x97joje. Jame sudalyvavo dalyviai i\xc5\xa1 vir\xc5\xa1 15-os skirting\xc5\xb3 pasaulio \xc5\xa1ali\xc5\xb3 ir sulauk\xc4\x97 \xc5\xbeiniasklaidos d\xc4\x97mesio.\n_START_SECTION_\nFilosofija\n_START_PARAGRAPH_\nApskritas jud\xc4\x97sys egzistuoja harmonijoje su visata, Dangumi, \xc5\xbemon\xc4\x97mis bei gamta. \xc5\xa0io meno Konceptas yra paremtas \xc4\xafd\xc4\x97ja, kad ties\xc5\xabs jud\xc4\x97siai visada turi prad\xc5\xbei\xc4\x85 ir pabaig\xc4\x85, ta\xc4\x8diau apskriti jud\xc4\x97jimas bei j\xc4\x97ga, gali tr\xc5\xabkti be sustojimo.\n_START_SECTION_\nPi-son\n_START_PARAGRAPH_\nVon Hva Do savo prad\xc5\xbei\xc4\x85 ima i\xc5\xa1 judesio Pi-Son (Pi-Son = tu\xc5\xa1\xc4\x8dia, apskritimu judanti ranka). Juo ir remiasi visos \xc5\xa1io kovos meno gynimosi ir puolimo technikos, talpinan\xc4\x8dios savyje ir tradicinio Kor\xc4\x97jos \xc5\xa1okio elementus._NEWLINE_Istori\xc5\xa1kai, kai Kor\xc4\x97jie\xc4\x8di\xc5\xb3 prot\xc4\x97viai meld\xc4\x97si Dangui, jie apskritimu trindavo delnus, toks judesys ir buvo vadinamas Pi-Son. Priklausomai nuo formos, dyd\xc5\xbeio bei krypties, energijos t\xc4\x97km\xc4\x97 gali stipriai skirtis. Pi-son tai jud\xc4\x97jimas, kuris privalo b\xc5\xabti atliekamas Dangaus, \xc5\xbdem\xc4\x97s bei \xc5\xbemogaus kryptimi. Tai savoti\xc5\xa1kas maldos arba palink\xc4\x97jimo ritualas.\n_START_SECTION_\nDir\xc5\xbe\xc5\xb3 sistema\n_START_PARAGRAPH_\nVon Hva Do i\xc5\xa1siskiria ir savo dir\xc5\xbe\xc5\xb3 sistema. \xc5\xa0iame kovos mene n\xc4\x97ra naudojamas juodos spalvos dir\xc5\xbeas, vietoje jo instruktoriai ir meistrai d\xc4\x97vi vy\xc5\xa1nin\xc4\x97s spalvos dir\xc5\xbeus su skirtingos spalvos juostomis (\xc5\xbeymin\xc4\x8diomis meistri\xc5\xa1kumo lygius). _NEWLINE_Pirmiej\xc4\xaf dir\xc5\xbeai suteikiami u\xc5\xbe technik\xc4\x85, v\xc4\x97liau prie technikos privalo atsirasti greitis ir j\xc4\x97ga. Instruktoriams i\xc5\xa1keliami papildomi reikalavimai vystyti energijos valdym\xc4\x85 bei sugeb\xc4\x97jim\xc4\x85 tur\xc4\x97ti mokinius (d\xc4\x97styti \xc5\xa1\xc4\xaf kovos men\xc4\x85 kitiems). Norint gauti meistro dir\xc5\xbe\xc4\x85, be auk\xc5\xa1tos technikos, privaloma tur\xc4\x97ti bent 12 mokini\xc5\xb3, pasiekusi\xc5\xb3 tam tikr\xc4\x85 lyg\xc4\xaf. Tai motyvuojama tuo, kad meistras tai harmoninga asmenyb\xc4\x97, kuri sugeba valdyti ne tik savo k\xc5\xabn\xc4\x85, bet ir kurti gerus santykius su aplinkiniais, pasir\xc5\xabpinti mokiniais.'